Se ka bokhutshwane, ke se kereke e e itekanetseng e se dirang. Maloko a yone a godisanya mo tumelong, ba a rotloetsana. Modimo o ne a rulaganya phuthego ya gagwe go nonotsha batho ba One le go direla lefatshe. Re ka dira go le gogolo fa re bopaganye go nale fa re kgaoganye. A re tseye sekai se le sengwe: - Phuthego ya Masala. Re tshwere tiro e kgolo ya kalafi mo lefatsheng - go tswa mo dikokelwaneng tsa dikoloi go ya go tse di agilweng mo mafelong a a mo ditlhaketlhakeng tsa South Pacific. Dikolo tsa rona tse dikgolwane di tlisitse diketekete tsa basha mo kitsong e e botoka ya botshelo mo go Keresete - go tswa kwa Mmadikolo Loma Linda, kwa go tlwaelesegileng ka loaro lwa pelo, go ya go dikolo tse di potlana tsa makgotlana tse di gasameng mo Aferika. Re na le thulaganyo ya go thusa ba ba wetsweng ke leuba le dibetso tsa tlholego ka lenaneo ADRA. Diphuthego tsa magae, kgotsa tse di mo dikgaolong, di thusa ka go apesa le go fepa batlhoki le ba ba senang magae ko mafelong a thuso batho a a a nameng le lefatshe ka bophara. Ditlhopha tsa badumedi ba sesala di abelana molaetsa wa poloko mo mafatsheng a feta makgolo a mabedi 200. Setlhophanyana se se rulagantsweng sa badumedi ba ba tlhoafetseng se ka nna le bosupi jo bo papametseng mo lefatsheng lotlhe.